OzLabs/hebrew-wiki-articles huggingface dataset:
מריינו

מריינו (ברוסית: Марьино) הוא ראיון של המחוז הדרום-מזרחי של העיר הפדרלית מוסקבה, שברוסיה. שטח המחוז הוא 12 קמ"ר ואוכלוסייתו מונה 254,142 תושבים (2020).

ראיון מריינו ממוקם בגדה השמאלית של נהר מוסקבה. בשנים האחרונות מתבצעת בראיון בניית דיור גדולה.

מריינו הוא הראיון המאוכלס ביותר במוסקבה.

== אתרים ראויים לציון ==
* פארק 850 שנה למוסקבה 
* פארק ברטיסלבסקי 
* פארק על שם ארטיום בורוביק 
* פארק דיסלדורף 
* מקדש איקונין אם האלוהים 
* קניון "מארי"

==קישורים חיצוניים==

* 

קטגוריה:מוסקבה: נפות
סלטי שמיר

סלטי שמיר היא חברה ישראלית המייצרת ומשווקת סלטים שונים ובהם, חומוס, טחינה וכדומה. החברה הפכה לשלישית בגודלה בתחום הסלטים המצוננים בישראל.

סלטי שמיר הוקמה ב־1974 על ידי משפחת דרייזין כמתקן ייצור קטן בכפר מעש, ועם השנים הפכה לשחקנית השלישית בגודלה עם נתח שוק של כ־15%. ב-1988 עברה החברה למפעל במרכז הארץ בשטח של כ-5,000 מ"ר.<ref></ref> לחברה מפעל נוסף בבית שמש, בו מרוכזת פעילות ייצור, שיווק ומכירה של מוצרי דגים. ב-1994 החברה הונפקה והפכה לציבורית.

ב־2004 מכרה משפחת דרייזין את החברה לשני שותפים, עצמון ראש ומשה גורביץ, שהתקשו לנהלה, עד שהגיעה בתוך שנה וחצי לפשיטת רגל. ב־2006 יעקב גינצבורג (לשעבר מנכ"ל קלאבמרקט) ועמי גיא רכשו את החברה מכינוס נכסים תמורת 3.75 מיליון שקל. גיא וגינצבורג קנו את החברה והכניסו אותה לשוק החרדי ובמקביל החלו לייצר סלטים ללא חומר משמר.

ב-2014 רכשה את מפעל פל דגים בסכום של 2.2 מיליון ש"ח ונכנסה לתחום הדגים, בשוק שמוערך בכ-100 מיליון ש"ח בשנה. ב-2014 גייסה החברה את השף ישראל אהרוני כפרנזטור בהשקעה של מאות אלפי שקלים.

ב-2016 נמצאו חיידקי סלמונלה במוצרים של החברה, היא הכריזה על ריקול למוצריה, ובהמשך התברר כי מקור החיידקים הם מספקית טחינה הנסיך.

בינואר 2020 אישרה רשות התחרות לחברה לרכוש את מעדני מיקי שנקלעה לקשיים. מצבה של החברה הורע בתקופת הקורונה אז רשמה הפסד של 15 מיליון ש"ח.

ב-2021 נקבע הסדר נושים לחברה שבמסגרתו חברת אס אר אקורד של עדי צים תיכנס לחברה כמשקיעה.

החברה מייצרת כ-80 מוצרים של סלטים ודגים והיא הספקית העיקרית למותג הפרטי של שופרסל, וכן מספקת מזון לצה"ל. החברה גם מייצאת אל מחוץ לישראל.

== הערות שוליים ==

קטגוריה:תעשיית מזון בישראל
דייווידאס סירווידיס

דייווידאס סירווידיס (בליטאית: Deividas Sirvydis; נולד ב-10 ביוני 2000 בוילנה) הוא כדורסלן ליטאי, המשחק בעמדות הסמול פורוורד והקלע בויסקונסין הרד מליגת הפיתוח של הNBA.

== קריירה ==
סירווידיס החל את הקריירה המקצענית שלו בקבוצת ריטאס וילנה כאשר ערך את הופעת הבכורה שלו בקבוצה הבוגרת בתאריך 29 במאי 2017 כשהוא בן 16 בלבד ועוקף את יונאס ולנצ'יונאס כשחקן הצעיר ביותר שמשחק עבור מועדון בליגה הליטאית.

בתאריך 5 בדצמבר 2017, ערך את הופעתו הראשונה ביורוקאפ כששיחק במדיה של ריטאס וילנה וסיים את העונה כשרשם ממוצעים של 6.6 נקודות ו-2.8 ריבאונדים למשחק.

בשנת 2019, הועמד לדראפט של ליגת ה-NBA ונבחר במקום ה-37 על ידי קבוצת דאלאס מאבריקס<ref></ref> אך הועבר בטרייד לדטרויט פיסטונס אותה ייצג במסגרת ליגת הקיץ של ה-NBA.

בתאריך 23 במאי 2020, חתם על חוזה ארוך-טווח עם בקבוצת הפועל ירושלים מליגת העל הישראלית.

לקראת עונת חתם סירווידיס על חוזה בדטרויט פיסטונס מליגת ה-NBA.

== קישורים חיצוניים ==

== הערות שוליים ==

קטגוריה:כדורסלנים ליטאים
קטגוריה:כדורסלני הפועל ירושלים
קטגוריה:כדורסלני ריטאס וילנה
קטגוריה:בחירות דראפט של דאלאס מאבריקס
קטגוריה:כדורסלני דטרויט פיסטונס
קטגוריה:ליטאים שנולדו ב-2000
Feast on Scraps

Feast on Scraps (בעברית: סובב סביב שאריות) הוא אלבום הופעה של הזמרת-יוצרת הקנדית אלאניס מוריסט אשר יצא לאור ב-10 בדצמבר 2002 על ידי חברות התקליטים מאבריק רקורדס והאחים וורנר.<ref name=":0"></ref> האלבום מתעד את הופעתה של הזמרת בהולנד בשנת 2002.<ref name=":0" />

== רקע ==
באירופה השירים "Simple Together" ו-"Bent for U" הופצו על גבי תקליטורים נפרדים והשיר "Offer" הופץ בנפרד בברזיל, מכיוון שבאותה תקופה השיר הפך שם לפופולרי בעקבות אופרת הסבון "Celebridade", אשר שם השיר נוגן מספר פעמים.

בנוסף ל-DVD המגיל את ההופעה מצורף גם דיסק המכיל שירים חדשים של מוריסט אשר הקליטה בעבר אך לא שחררה וגם שירי צד ב' מאלבומה "Under Rug Swept". גם השירים "Awakening Americans" ו-"Symptoms" היו אמורים להיכלל בדיסק אך מסיבות לא ידועות הם הושמטו.

== הצלחה ==
נכון לשנת 2008 האלבום מכר 76 אלף עותקים בארצות הברית. בנוסף השיר "Simple Together" דורג במקום ה-14 במצעד השירים הרשמי של צ'ילה ושיר הנושא של האלבום דורג במקום ה-4 במצעד הדיגיטלי האמריקאי.

== רשימת רצועות ==

==קישורים חיצוניים==

==הערות שוליים==

קטגוריה:אלבומי וידאו מ-2002
קטגוריה:אלבומי אלאניס מוריסט
קטגוריה:אלבומי הופעה באנגלית
קטגוריה:אלבומי חברת מאבריק רקורדס
So-Called Chaos

So-Called Chaos (בעברית: כאוס כביכול) הוא אלבומה השישי של הזמרת אלאניס מוריסט אשר יצא ב-18 במאי 2004.

== רקע ==
בתקופה שקדמה להקלטות האלבום פגשה מוריסט את ארוסה לשעבר ראיין ריינולדס אשר מערכת היחסים איתו השפיעה על השירים באלבום בכך ששירי האלבום הפכו לשירים מאושרים, נינוחים ורגועים יותר ביחס לשירים הקודמים שלה.

מתוך האלבום יצאו 3 סינגלים כאשר הסינגל הראשון היה השיר "Everything". השיר לא זכה להצלחה בארצות הברית כאשר הגיע למקום ה-76 במדינה (ובכך הפך לסינגל המוביל הכי פחות מצליח שלה במדינה) אך כן זכה להצלחה באירופה כאשר הגיע למקום ה-20 במצעד האירופאי הרשמי. בנוסף גם הגיע למקום ה-15 באוסטרליה ולמקום ה-3 בקנדה. מבחינת ביקורות השיר קיבל ביקורות מעורבות. הסינגל השני מהאלבום היה השיר "Out Is Through" אך בשונה מהשיר הקודם הוא לא זכה להצלחה. הסינגל השלישי היה השיר "Eight Easy Steps" אך גם הוא בדומה לסינגל הקודם לא זכה להצלחה. בנוסף השיר "Excuses" גם יצא כסינגל אך בברזיל בלבד, אך לא זכה שם להצלחה כאשר לא הצליח להיכנס ל-40 העליונים.

== ביקורת ==
ביקורות על האלבום היו מעורבות. חלק מהמבקרים שיבחו את העובדה כי האלבום היה "נגיש" יותר לקהל הרחב ויותר מיינסטרמי ביחס לאלבומיה הקודמים אך חלק גם ציינו את זה כנקודת תורפה של האלבום בטענה שהיא איבדה את האופי המוזיקלי שלה לטובת מכירות והשמעות ברדיו.

== הצלחה ==
האלבום הגיע למקום השני בקנדה ומכר 11,200 עותקים בשבוע הראשון ליציאתו. בארצות הברית הוא הגיע בשיאו למקום ה-5 ומכר 287 אלף עותקים בשבועיים. בעקבות כך זהו היה אלבומה הראשון של מוריסט שלא הגיע למקום הראשון במדינה וכשל מלהישאר יותר משבועיים בעשירייה הפותחת. נכון למרץ 2012 האלבום מכר 474 אלף עותקים במדינה.

== רשימת רצועות ==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי אלאניס מוריסט
קטגוריה:אלבומים באנגלית
קטגוריה:אלבומים שהופקו על ידי ג'ון שנקס
קטגוריה:אלבומי חברת מאבריק רקורדס
הר בראון (קרולינה הצפונית)

הר בראון (באנגלית: Brown Mountain) הוא רכס הרים הממוקם על הגבול בין מחוז ברק, ומחוז קאלדוול, במערב מדינת קרוליינה הצפונית, שבארצות הברית.

הרכס ממוקם בשטח היער הלאומי פיסגה, בסמוך לעיירה מורגנטאון.

גובהו של הרכס 762 מטרים מעל פני הים.

אורכו של הרכס 2.4 קילומטרים.

הרכס מהווה חלק מרכס בלו רידג'.

== תיירות ==
ברכס מספר מסלולי הליכה פופולריים; וכן מסלול נסיעה לולאתי עבור רכבי שטח שאורכו 18.7 קילומטרים.

=== אורות הר בראון ===

במהלך המאה ה-20 נצפו על ההר אורות רפאים מסתוריים (המכונים אורות הר בראון) - אין להופעת האורות הסבר מדעי.

== קישורים חיצוניים ==

* [https://geonames.usgs.gov/apex/f?p=GNISPQ:3:::NO::P3_FID:1009664 הר בראון] באתר הסקר הגאולוגי של ארצות הברית
* [https://www.fs.usda.gov/recarea/nfsnc/recarea/?recid=49004 הר בראון] באתר שירות היערות של משרד החקלאות של ארצות הברית
* [https://www.hikingproject.com/trail/7062514/brown-mountain-9-trail מסלולי הליכה באזור הר בראון] באתר hikingproject
* [https://www.alltrails.com/trail/us/north-carolina/brown-mountain-ohv-trail?u=m מסלולי רכבי שטח בהר בראון] באתר alltrails
* [https://www.mountain-forecast.com/peaks/Brown-Mountain-North-Carolina/forecasts/695 תחזית מזג אוויר ארוכת טווח עדכנית עבור הר בראון (לפי גבהים)]

; אורות הרפאים של הר בראון
* [https://pubs.usgs.gov/circ/1971/0646/report.pdf מחקר על אורות הר בראון] של משרד הפנים של ארצות הברית
*

== הערות שוליים ==

בראון
בראון
בראון
בראון
קטגוריה:עצמים בלתי מזוהים
לגיון דוכס בראונשווייג

לגיון דוכס בראונשווייג (בגרמנית: Herzoglich Braunschweigisches Korps) הוא כוח צבאי מעורב שהוקם על ידי פרידריך וילהלם, דוכס בראונשווייג-וולפנביטל ב-1809 כתגובה למערכה של נפוליאון בונפרטה בגרמניה.

הלגיון מוכר במיוחד עבור לחימתו לצד כוחות הקואליציה במהלך המלחמות הנפוליאוניות, הוא שירת ככוח צבאי התנדבותי של דוכסות בראונשווייג וגם תחת פיקוד הצבא הבריטי ובמחצית המאה ה-19 תחת פיקוד הצבא הפרוסי. לאורך כל ההיסטוריה של הלגיון, הוא היה מזוהה במיוחד עם צבע המדים השחור שאפיין את רוב חיילי הלגיון וסמל הגולגולת (טוטנקומף) שעיטר את כובעי השאקו שלהם. משום המדים השחורים, הלגיון זכה לכינוי שחורי בראונשווייג (Black Brunswickers) בעיקר על ידי הבריטים, ובפי הגרמנים כונה הכוח השחור (Schwarze Schar) או הלגיון השחור (Schwarze Legion).

==היסטוריה==
לוחמי הלגיון ב[[קרב קאטר ברה (1815) מימין חיילי רגלים לבושי שחור ומשמאל יגרים.]]
לגיון בראונשווייג הוקם על ידי פרידריך וילהלם, דוכס בראונשווייג-וולפנביטל מכספו האישי, כאשר תחילה הורכב מכ-2,300 מתנדבים ברובם תושבי הדוכסות. בשלוש השנים הראשונות לקיומו, לחם לצד כוחות הקואליציה כנגד צבא נפוליאון עד ששטחי הדוכסות יחד עם שאר נסיכויות גרמניה נפלו לידי הרפובליקה הצרפתית.

הלגיון הצליח להימלט מגרמניה ב-1809 אל מול הכיבוש הצרפתי ופונה על ידי הצי המלכותי הבריטי לממלכה המאוחדת. הוא נכנס לשרת תחת הצבא הבריטי והדוכס קיבל דרגת לוטננט גנרל כמפקד הכוח שפוצל לשני רגימנטים; רגימנט היגרים בראונשווייג-אולז (רגלים קלים) ורגימנט ההוסרים בראונשווייג-אולז. כחלק מחיל המשלוח הבריטי לחמו הרגימנטים הבראונשייגים בחצי האי האיברי ובהמשך במערכת ווטרלו, שם בקרב קאטר ברה נהרג דוכס בראונשווייג עצמו כשהוא מוביל את חייליו בשדה הקרב. לאחר הניצחון בקרב ווטרלו וסיומן של המלחמות הנפוליאוניות המשיך הלגיון לשרת את דוכסות בראונשווייג החופשית.

בשנת 1866 הלגיון התמזג לשורות הצבא הפרוסי על שני הרגימנטים שלו בשם "רגימנט רגלים בראונשווייג מס' 92" ו-"רגימנט הוסרים בראונשווייג מס' 17". שני הרגימנטים המשיכו לשרת תחת הצבא הפרוסי ולאחר מכן תחת צבא האימפריה הגרמנית עד שפורקו סופית עם סיום מלחמת העולם הראשונה ב-1918. רגימנט ההוסרים בראונשווייג לצד רגימנט משמר ההוסרים הראשון והשני היו שלוש יחידות הפרשים היחידות במלחמת העולם הראשונה שעשו שימוש בסמל הטוטנקוף.

==תמונות==
<gallery>
Knötel I, 32.jpg|רובאים ומאחוריהם חיילים רגליים, 1809.
Knötel I, 33.jpg|הוסר ואוהלנים, 1809.
Monten LB 1843.jpg|גדוד המשמר, 1843.
</gallery>

==ראו גם==
* פרידריך וילהלם, דוכס בראונשווייג-וולפנביטל
* הלגיון הגרמני של המלך

==לקריאה נוספת==
* Otto Von Pivka, The Black Brunswickers, Oxford UK: Osprey Publishing, 1973.

==קישורים חיצוניים==

==הערות שוליים==

קטגוריה:יחידות צבא גרמניות היסטוריות
קטגוריה:המלחמות הנפוליאוניות
היי שקטה

היי שקטה הוא פזמון שכתבה רחל שפירא, הלחין יהודה פוליקר, וביצעה ריקי גל. השיר יצא לאור בשנת 1993.

==רקע==
השיר נכלל באלבומה של ריקי גל "חפש בי", שאת רוב לחניו הלחין יהודה פוליקר.

לדברי ריקי גל: "הטקסט היה בערך אצל כל הזמרות בארץ ללא לחן. הלכתי איתו ליהודה, הוא הסתכל על המילים ואמר 'רגע אחד, כבר הלחנתי את השיר הזה, אבל ריטה לא אהבה את הלחן, וכבר עשיתי מהמנגינה משהו אחר בשביל עצמי'. יהודה ראה פה הזדמנות נהדרת והוציא מאחת המגירות שלו קלטת עם לחן אחר. באופן מופלא, גם המנגינה הזאת שלו התלבשה כמו כפפה על הטקסט. אמרתי לרחל שפירא שתודיע לכל הזמרות שהשיר תפוס".

== במצעדי הפזמונים ==
במצעד בפזמונים העברי השנתי של רשת ג' לשנת תשנ"ד (1994) דורג השיר במקום ה-31.

== ביצועים נוספים ==
*בשנת 2004 הוציאה הזמרת עדי כהן גרסת כיסוי של השיר במסגרת התכנית כוכב נולד. ומאז ביצעה כהן עד היום בהופעותייה.
*במרץ 2018, לכבוד יום האישה, ביצעה עדן אלנה גרסת כיסוי לשיר בדואט עם עברי לידר.

==קישורים חיצוניים==
* 
* 
* 
* 
* ניר גורלי ומאיה קוסובר, מגישים, [https://www.kan.org.il/content/kan/podcasts/p-8131/23704/ היי שקטה | לייב בבית אבי חי #3], בפודקאסט "שיר אחד", 4 באפריל 2022

==הערות שוליים==

קטגוריה:שירי 1993
קטגוריה:שירי ריקי גל
קטגוריה:שירים שנכתבו על ידי רחל שפירא
קטגוריה:שירים שהולחנו על ידי יהודה פוליקר.
שתיקתה של העיר הלבנה

שתיקתה של העיר הלבנה (בספרדית: El silencio de la ciudad blanca) הוא רומן ספרותי משטרתי ספרדי משנת 2016, שנכתב על ידי אווה גרסיה סאנץ דה אורטורי.סאנץ דה אורטורי עבדה כאופטומטריסטית עד שהחליטה להקדיש את עצמה לספרות. לכתיבת רומן זה היא נכנסה לאקדמיה למשטרה להתאקלם וללמוד הן על עבודת המשטרה והן על פסיכולוגיה פלילית.

== עלילה ==
הרומן מתרחש בוויטוריה, בשנת 2016. לפני 20 שנה פשעי פולחן טרגיים גרמו לבהלה בין העיר לפרובינציה עד להאשמת ארכאולוג מפורסם שנידון לכלא. אך כאשר הוא עומד להשתחרר, הפשעים מתחדשים באותו אופן פעולה: הקורבנות מוצגים במספרים אחדים עם פרחים המכונים אגוזקילוריות במקומות היסטוריים בעיר. לכל הקורבנות יש מכפיל גיל 5 ולהם שמות משפחה מורכבים. אונאי לופז דה איילה, מומחה צעיר לדיוקנים פליליים, מופקד על לכידת הרוצח בעודו מתמודד בפני טרגדיה אישית שהייתה לו בעבר

== עיבוד קולנועי ==
בשנת 2019 הרומן עובד לסרט "רצח כפול: שתיקתה של העיר הלבנה". הפצת הסרט על ידי נטפליקס החלה במרץ 2020. התפקיד הראשי בסרט שוחק על ידי בלן רואדה.

== קישורים חיצוניים ==
* [http://www.planetadelibros.com/libro-el-silencio-de-la-ciudad-blanca/211749#soporte/211749 שתיקתה של העיר הלבנה], באתר כוכב הספרים
* 

==הערות שוליים==

קטגוריה:ספרים שעובדו לסרטים
קטגוריה:ספרי 2016
קטגוריה:ספרי מתח
קטגוריה:רומנים (סוגה ספרותית)
ריחא לאו מילתא

ריחא לאו מילתא (מילולית: "ריח אינו דבר") הוא מושג בהלכה הקובע שריח של דבר שאסור באכילה אינו נחשב לדבר עצמו, ואם דבק במאכלים אחרים אינו אוסר אותם. במקרה של טענה הפוכה נזכר המושג "ריחא מילתא".

== מקרה ==

בתלמוד במסכת פסחים מדובר על מקרה בו אוכל אסור התערבב במאכל כשר, ואף על פי שחתיכת האיסור הוצאה בשלמותה מהתערובת, המאכל אסור אם נותר בו טעם מורגש, כי טעם כעיקר.

נחלקו אמוראים בגמרא בשתי חתיכות בשר אחת כשרה והשניה אסורה שנצלו באותו זמן בתנור אחד, אם ריח של איסור נחשב לדבר ממשי כמו טעם ואסור ("ריחא מילתא היא"), או שמא הוא מותר ("ריחא לאו מילתא היא")<ref></ref>. 

בסוגיה אחרת<ref></ref> נשאלת השאלה האם מותר להריח יין של גויים. אביי סובר שאסור שכן "ריחא מילתא", רבא סובר שמותר שכן "ריחא לאו מילתא", ומסביר שתנור שהוסק בצמח תבלין שניתן כתרומה, מותר לאכול את הפת שנאפתה בו, אפילו שהריח נכנס בה. אביי עונה כי כאן הדבר האסור נשרף טרם שריחו נכנס בפת, וזהו מקרה שונה מהרחת היין.

להלכה יש בזה הרבה חילוקים, ובאופן כללי לכתחילה ריחא מילתא היא, אבל בדיעבד ריחא לאו מילתא היא<ref></ref>. 

הכלל "ריחא לאו מילתא" מתייחס לאיסורי אכילה, אבל אם ריח של איסורי הנאה הותיר את רישומו, לדעת חלק מהפוסקים יש איסור בהרחתו אפילו אינו דבר שמיועד להריח, ולפוסקים אחרים יש איסור רק במה שמיועד להריח<ref> ש״ך ס״ק כז, וביאור הגר"א שם לז.</ref>.

הפוסקים דנו בשאלה מה קורה עם מאכל חלבי או בשרי שנאפה בתנור יחד עם מאכל פרווה - האם "ריחא מילתא" והמאכל הפרווה הופך להיות חלבי/בשרי? (בהתאם למאכל עימו נאפה<ref></ref>).

== קישורים חיצוניים ==
* [https://www.etzion.org.il/he/זיעה-וריח שיעור על הלכות כשרות ובו דיון על"ריחא לאו מילתא"], הרב אלי טרגין, בית המדרש הווירטואלי ע"ש ישראל קושיצקי
* [https://www.youtube.com/watch?v=xg6y3p5rzVE ריחא מילתא או לאו מילתא היא?], שיעור מצולם של הרב שי עובד
* 

== הערות שוליים ==

קטגוריה:כשרות
Drive Slow

Drive Slow (בעברית: סע לאט) הוא סינגל שהוקלט על ידי הראפר האמריקאי קניה וסט, בשיתוף הראפרים האמריקאים פול וול ו-GLC, מתוך אלבום האולפן השני שלו, Late Registration. השיר יצא לאור ב-6 ביוני 2006, על ידי חברות התקליטים רוק-א-פלה רקורדס, סווישה האוס, אסיילום רקורדס ואטלנטיק רקורדס, כסינגל החמישי והאחרון מתוך האלבום.

== רקע וכתיבה ==
במקור, הייתה אמורה להתארח בשיר הראפרית הבריטית , שלא יכלה להקליט את השיר עקב לוח זמנים עמוס.<ref></ref> בדומה לרוב האלבום, הסינגל מסמן התפתחות משמעותית בהפקתו של וסט, המכיל בתוכו את סגנון הג'אז ראפ, לצד השפעות של מוזיקת נשמה.<ref></ref> אף על פי שהשיר זכה לשבחים רבים ממבקרי המוזיקה, הסינגל לא נכנס למצעדי הפזמונים, עקב חוסר בהשמעות ברדיו.<ref></ref>

נכון ל-2020, השיר עומד על כ-36 מיליון השמעות ברשת הזרמת המדיה ספוטיפיי.<ref></ref>

== וידאו קליפ ==
את הווידאו קליפ הנלווה שצולם לשיר ביים הייפ ויליאמס, והוא צולם ברינו ולאס וגאס.<ref></ref> הקליפ, שהועלה בבכורה בתוכנית "Total Request Live" של MTV ב-23 במאי 2006, מלווה את גרסת הרמיקס של השיר, בה מתארח הראפר T.I. בנוסף, מיתרי כינור שסיפקה הכנרת הישראלית מירי בן-ארי נוספו לשיר, שהשתנה במקצת, תוך שתווים מסוימים התארכו והופכו לעיתים תכופות יותר.

== רשימת רצועות ==
תקליטור סינגל (ארצות הברית)

צד א
# "We Major" (Clean)
# "We Major" (Dirty)
# "We Major" (Instrumental)

צד ב
# "Drive Slow" (Clean)
# "Drive Slow" (Dirty)
# "Drive Slow" (Instrumental)

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!ארצות הברית
|11 ביוני 2006
|תקליטור סינגל
|רוק-א-פלה רקורדס
|<ref>Drive Slow (רשימת רצועות). קניה וסט. רוק-א-פלה רקורדס. 2006. ROC-1201.</ref>
|}

== קישורים חיצוניים ==

== הערות שוליים ==

קטגוריה:שירי 2005
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים שבוימו על ידי הייפ ויליאמס
קטגוריה:שירי זהב בארצות הברית
קטגוריה:סינגלים בהוצאת רוק-א-פלה רקורדס
יחסי הרפובליקה הדמוקרטית של קונגו – יפן

יחסי הרפובליקה הדמוקרטית של קונגו–יפן הם היחסים הדיפלומטיים הרשמיים שבין הרפובליקה הדמוקרטית של קונגו לבין יפן.

== סקירה כללית ==
הרפובליקה הדמוקרטית של קונגו ויפן מקיימות יחסים דיפלומטיים רשמיים. היחסים הדיפלומטיים שבין הרפובליקה הדמוקרטית של קונגו לבין יפן כוננו ב-30 ביוני 1960, יום הכרתה של יפן בעצמאותה של הרפובליקה הדמוקרטית של קונגו מבלגיה.

== ביקורים רמי דרג ==
=== מהרפובליקה הדמוקרטית של קונגו ליפן ===
* ז'וזף קבילה, נשיא הרפובליקה הדמוקרטית של קונגו (2005)
* פליקס צ'יסקדי, נשיא הרפובליקה הדמוקרטית של קונגו (2019)

== נציגויות דיפלומטיות ==
שגרירות הרפובליקה הדמוקרטית של קונגו ב[[טוקיו, בירת יפן]]
* הרפובליקה הדמוקרטית של קונגו מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. הרפובליקה הדמוקרטית של קונגו מיוצגת ביפן בדרג הקונסולרי, באמצעות קונסוליה רשמית אחת בעיקר קובה.
* יפן מיוצגת ברפובליקה הדמוקרטית של קונגו בדרג השגרירות, באמצעות שגרירות רשמית שהיא מחזיקה בקינשאסה, בירת המדינה.

== קישורים חיצוניים ==

* [https://www.mofa.go.jp/region/africa/dr-congo/data.html יחסי הרפובליקה הדמוקרטית של קונגו–יפן], באתר משרד החוץ היפני

== הערות שוליים ==
יחסי החוץ של מקדוניה הצפונית

מאז עצמאותה ב-1991 של מקדוניה הצפונית, יחסי החוץ של מקדוניה הצפונית התאפיינו בעיקר במאמציה של המדינה לזכות בחברות בארגונים בינלאומיים כמו נאט"ו והאיחוד האירופי ולזכות בהכרה בין-לאומית תחת שמה החוקת. למקדוניה הצפונית היה סכסוך על שם המדינה עם יוון השכנה. התנגדויות יווניות לשמה של המדינה הביאו אותה להתקבל לאו"ם ולמספר פורומים בין-לאומיים אחרים, אבל רק בשם הזמני, הרפובליקה היוגוסלבית לשעבר של מקדוניה.<ref name="YPEKS fYROM"></ref><ref name="Interim Accord"></ref>

== הכרה בין-לאומית ==
מדינות שמקיימות יחסים דיפלומטיים עם מקדוניה הצפונית
מקדוניה הצפונית נהייתה למדינה חברה באו"ם ב-8 באפריל 1993, כ-18 חודשים לאחר עצמאותה מהרפובליקה הפדרלית הסוציאליסטית של יוגוסלביה. שמה הזמני באו"ם היה "הרפובליקה היוגוסלבית לשעבר של מקדוניה", בהמתנה להחלטה, למחלוקת ארוכת השנים על שמה של המדינה. באופן יוצא דופן, דגל המדינה לא הונף במטה האו"ם כאשר המדינה הצטרפה לאו"ם. רק לאחר שינוי דגל המדינה הונף במטה האו"ם. גופים בין-לאומיים אחרים, כמו האיחוד האירופי,<ref></ref> איגוד השידור האירופי,<ref></ref> והוועד האולימפי הבינלאומי<ref></ref> אימצו את אותה אמנת השמות. הארגון נאט"ו השתמש בשם זה גם במסמכים רשמיים, אך הוסיף הסבר על המדינות החברות שמכירות בשם החוקתי.<ref></ref>

כל המדינות החברות באו"ם מכירות כיום במקדוניה הצפונית כמדינה ריבונית. ארבעה מחמשת החברים הקבועים של מועצת הביטחון של האומות המאוחדות (בריטניה, ארצות הברית,<ref></ref> רוסיה, והרפובליקה העממית של סין) ומעל מ-130 המדינות החברות באו"ם אחרים הכירו במדינה בשמה החוקתי הקודם, הרפובליקה של מקדוניה, ולא לפי השם המוכר באו"ם.

== קישורים חיצוניים ==

* 

== הערות שוליים ==

*
מקדוניה הצפונית
דוד רונן

דוד (דודיק) רונן (כהן) (נולד ב-28 במאי 1928) הוא איש מערכת הביטחון הישראלית בדימוס, כיהן כסגן ראש שירות הביטחון הכללי וכמפקד מרחב ירושלים, יהודה ושומרון.

==ביוגרפיה==
רונן נולד בעיר העתיקה בירושלים. בגיל 14 הצטרף לארגון ההגנה, ב-1945 הצטרף לפלמ"ח והוצב במחלקת כנרת. ב-1947 שירת בש"י. ב-1948 חזר לשירות בפלמ"ח, עבר קורס מ"כים ושירת בפלוגה ד' של הגדוד הראשון. הוא השתתף בקרבות מלכיה, בקרב לטרון, קרב חוליקאת, קרב תל קוניטרה, קרב חרבת מחאז, וטריז בית חנון במבצע יואב. בספטמבר 1949 השתחרר מהשירות הצבאי והצטרף לקיבוץ צובה.

ב-1952 התגייס לשירות הביטחון הכללי ועבד בו עד עזיבתו ב-1955. ב-1957 חזר לשב"כ, במהלך שירותו הושאל למוסד ופעל תחת זהות בדויה ערבית באיראן במשך חמש שנים. כאיש השב"כ היה מפעילו במשך שש שנים של רפעת אל גמאל, סוכן מצרי שהוכפל על ידי השב"כ אחרי שהגיע לישראל בשם "ז'אק ביטון" וקיבל את הכינוי "יתד" על ידי מפעיליו הישראלים. ב"יתד" נעשה שימוש לשם הונאת המצרים לפני מלחמת ששת הימים. בהמשך שירותו מונה רונן לראש מרחב ירושלים, יהודה ושומרון. כמו כן שימש סגן ראש השב"כ עד פרישתו ב-1988.

רונן מונה לחבר הנהלה בחברת הכשרת היישוב של יעקב נמרודי אותו הכיר משירותם המשותף במערכת הביטחון ובאיראן. הוא שימש כסמנכ"ל החברה וכן אחראי על הביטחון בעיתון מעריב שתחת שליטתה. בעקבות חלקו בפרשת האזנות הסתר הורשע ב-1998 יחד עם מנכ"ל החברה עופר נמרודי בעבירות של האזנת סתר ושיבוש מהלכי משפט. הוא נידון לשישה חודשי עבודות שירות וקנס של 100,000 ש"ח. ב-2002 פרש מהחברה.

על תקופת שירותו בשב"כ פרסם שני ספרים:
*"שנת שב"כ: ההיערכות ביהודה ושומרון, שנה ראשונה", הוצאת משרד הביטחון, 1989
*"עקיצת הדבור: סיפורו של סוכן כפול", הוצאת מעריב-הד ארצי, 1998 - עלילת הספר קשורה לאירועי פרשת "יתד"

==קישורים חיצוניים==
* [http://www.palmach.org.il/memorial/fighterpage/?itemId=73812 דוד רונן], באתר הפלמ"ח

==הערות שוליים==

קטגוריה:סגני ראש השב"כ
קטגוריה:לוחמי הפלמ"ח
קטגוריה:אנשי המוסד
קטגוריה:מורשעים בדין בישראל
קטגוריה:אנשי הש"י
קטגוריה:אנשי היישוב ילידי הארץ
קטגוריה:צובה: אישים
קטגוריה:ישראלים שנולדו ב-1928
יחסי יפן–קמרון

יחסי יפן–קמרון הם היחסים הדיפלומטיים הרשמיים שבין יפן לבין הרפובליקה של קמרון.

== סקירה כללית ==
יפן והרפובליקה של קמרון מקיימות יחסים דיפלומטיים רשמיים. היחסים הדיפלומטיים הרשמיים שבין יפן לבין קמרון כוננו בשנת 1960.

== ביקורים רמי דרג ==
=== מקמרון ליפן ===
* פול בייה, נשיא קמרון (2006)

== נציגויות דיפלומטיות ==
* יפן מיוצגת בקמרון בדרג השגרירות, באמצעות שגרירות רשמית שהיא מחזיקה ביאונדה, בירת המדינה.
* קמרון מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.

== קישורים חיצוניים ==
* [https://www.mofa.go.jp/region/africa/cameroon/data.html יחסי יפן–קמרון], באתר משרד החוץ היפני

== הערות שוליים ==
ישעיהו ארנרייך

ישעיהו ארנרייך הוא איש ציבור חרדי־ישראלי, שהיה ראש מועצת עמנואל וסגן ראש עיריית בית שמש וחבר מועצת העיר מטעם אגודת ישראל.

==ביוגרפיה==
נולד לפנחס ארנרייך, עסקן חסיד גור, וממקימי העיר עמנואל. סבו הוא יצחק גרשטנקורן ממייסדי העיר בני ברק וראש העיר הראשון שלה. התחנך במוסדות חסידות גור.

בשנת 2003, לקראת הבחירות לרשויות המקומיות בישראל, התמודד לראשות מועצת עמנואל ונבחר.

לקראת הבחירות בשנת 2008 עבר לבית שמש והוצב ברשימת אגודת ישראל כנציג חסידות גור. משנת 2010 כיהן כיושב ראש תאגיד המים העירוני "מי שמש". ביולי 2024 הודיע לראש העיר שמואל גרינברג על סיום תפקידו כיו"ר תאגיד מי שמש<ref></ref>

אחרי הבחירות לרשויות המקומיות בישראל (2013) קיבל את תיק החינוך בעיריית בית שמש.

ב־2016 נעצר ונחשד בחקירה להטיית מכרזים. תיק החקירה נסגר במאי 2018.

אחרי הבחירות לרשויות המקומיות בישראל (2018) נכנסה אגודת ישראל לקואליציה של ראש העיר הנבחרת עליזה בלוך, בניגוד לעמדתה של דגל התורה. ארנרייך קיבל שוב את תיק החינוך, ומונה לסגן ראש העיר בשכר למחצית הקדנציה ברוטציה עם שמעון גולדברג.

לא התמודד בבחירות למועצת בית שמש בפברואר 2024.

==הערות שוליים==

קטגוריה:חברי מועצה ברשויות מקומיות בישראל
קטגוריה:ראשי מועצת עמנואל
קטגוריה:ראשי רשויות מקומיות מטעם אגודת ישראל
קטגוריה:סגני ראשי רשויות מקומיות בישראל
קטגוריה:בית שמש: אישים
קטגוריה:חסידי גור
קטגוריה:ישראלים שנולדו במאה ה-20
טסים לריו

טסים לריו (באנגלית: Flying Down to Rio) הוא סרט מוזיקלי אמריקאי משנת 1933 עם גין ריימונד, פרד אסטר, ג'ינג'ר רוג'רס ודולורס דל ריו בתפקידים הראשיים.

זה הסרט השני של פרד אסטר והסרט הראשון בו הוא רוקד עם ג'ינג'ר רוג'רס. זה הסרט היחיד בו מופיע שמה של רוג'רס מעל שמו של אסטר.

הכוכבת דולורס דל ריו מופיעה בסרט בפעם הראשונה בבגד ים של שני חלקים.

המיוחד בסרט הוא מופע הבלט של צעירות על מטוסים מעל שמי ריו דה ז'ניירו. השיר הקצבי "קריוקה" הפך ללהיט עם ביצועים רבים המושר עד היום. מחבריו היו מועמדים לפרס אוסקר לשיר המקורי הטוב ביותר בשנת 1934, הפעם הראשונה שחולק פרס בקטגוריה זאת.

==תקציר העלילה==
המלחין והמנצח רוג'ר בונד (ג'ין ריימונד) מופיע עם תזמרתו במלון "היביסקוס" במיאמי. פרד איירס (פרד אסטר) הוא אקורדיוניסט, זמר וסגנו של רוג'ר, האני היילס (ג'ינג'ר רוג'רס) היא הזמרת. בקהל המכובדים והרוקדים נמצאת בלינה דה רזנדה (דולורס דל ריו), יפהפייה עשירה מברזיל שהגיעה למיאמי עם מלווה שפוקחת עליה עיניים. רוג'ר מבחין בה, עוזב את התזמורת ומזמין אותה לריקוד. זה בניגוד לכללי המלון שאוסר על הצוות לרקוד עם האורחים. דונה אלנה (בלנש פרידריצי) המלווה של בלינה מתלוננת על "הג'יגולו" שנטפל לבת חסותה.

רוג'ר מפוטר ואתו כל צוות הנגנים. חבר שלו ראול (חוליו ריבריו), מזמין אותם לנגן במלון אטלנטיקו בריו דה ז'ניירו. גם בלינה צריכה לחזור לשם ורוג'ר מציע להטיס אותה במטוסו הפרטי בדרך הוא נאלץ לנחות נחיתת אונס בהאיטי ליד פורט או פרנס. בלילה לאור הירח הם מתחבקים ומתנשקים אך ישנים בנפרד. בלינה מוסעת לבסוף לשדה תעופה סמוך ושניהם מגיעים בנפרד לריו דה ז'ניירו.

בריו מתברר לצערו של רוג'ר כי ראול הוא הארוס של בלינה וכי המלון שייך לאביה, קרלוס (וולטר ווקר). במלון האורחים רוקדים "קריוקה" לצלילי תזמורת עם רקדנים. פרד והאני מתלהבים מהקצב ומתחילים לרקוד לכל תשואות הקהל.

קרלוס מודיע להם כי למלון אין עדיין רישיון להופעות ובלעדי זה יצטרך לסגור אותו וכבר יש בנקאי יווני שרוצה לקנות אותו ממנו. רוג'ר ופרד מחליטים לעזור. רוג'ר מלחין את הנעימה "טסים לריו" ומארגן מטס של מטוסים כפולי כנפיים עליהם מבצעות מאתיים צעירות יפהפיות הקשורות בכבלים למטוסים, התעמלות קבוצתית ואקרובטיקה לצלילי המנגינה החדשה. המופע הזה סוחף את כל העיר וראש העיר מגיע למלון ונותן לו את הרישיון להפעלת הבידור.

לאחר המופע האווירי עולה רוג'ר עם מטוס ימי לטיסה לבואנוס איירס. ראול מבין שבלינה מאוהבת ברוג'ר ומכניס אותה ביחד אתו למטוס, מאחל להם כל טוב וצונח מהמטוס עם מצנח.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|פרד אסטר
|פרד איירס
|אקודיוניסט וזמר
|-
|ג'ינג'ר רוג'רס
|האני היילס
|זמר
|-
|ג'ין ריינולדס
|רוג'ר בונד
|מלחין ומנצח
|-
|דולורס דל ריו
|בלינה דה רנדז
|
|-
|בלנש פרידריצי
|דונה אלנה
|מלווה של בלינה
|-
|רוברט סטרלינג
|סטיב בייקר
|בעלה של ג'ולי
|-
|חוליו ריבריו
|ראול
|הארוס של בלינה
|-
|וולטר ווקר
|קרלוס
|אבא של בלינה
|}

==קישורים חיצוניים==

* [https://www.youtube.com/watch?v=lJI1CRzGTIs קדימון לטסים לריו], באתר יוטיוב
* [https://www.youtube.com/watch?v=XKvVV5orMBM המופע האווירי בטסים לריו], באתר יוטיוב
* [https://www.youtube.com/watch?v=7ex65LK_RSg פרד אסטר וג'ינג'ר רוג'רס רוקדים קריוקה], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי RKO
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים רומנטיים
קטגוריה:סרטים אמריקאיים משנת 1933
מאדי ווטרס (חברה)

מאדי ווטרס מחקר (באנגלית: Muddy Waters Research LLC) היא חברה בבעלות פרטית לבדיקת נאותות פיננסית, אשר מבצעת תחקירים על חברות ציבוריות ובמקביל מבצעת השקעות בפועל לטובת חיזוק מסקנות המחקר.<ref name=":0"></ref> החברה חשפה בעיות חשבונאיות והונאות בכמה חברות ענק, בעיקר בסין, אבל גם במדינות אחרות באסיה, אירופה וצפון אמריקה.<ref></ref>

החברה התפרסמה במיוחד לאחר איתור הונאות בחברת "Sino-Forest Corporation", חברה סינית הרשומה בקנדה, אשר לאחר חשיפת ההונאות נפלה מנייתה ב-74% ובסופו של דבר הגישה בקשה לפשיטת רגל במרץ 2012. ב-2014, הרשויות הקנדיות תבעו לדין פלילי את מנהלי החברה.<ref></ref><ref></ref>

שם החברה, שתרגומו "מים בּוֹצִיִים" נובע מפתגם סיני מפורסם "混水摸魚" (פין-יין: Húnshuǐmōyú) שמשמעו "מים בוציים מקלים על תפיסת הדג".<ref></ref>

== היסטוריה ==
מאדי ווטרס נוסדה על ידי קרסון בלוק, משקיע אמריקני המתמחה ב"שורטים".<ref></ref>

בינואר 2015, החברה גייסה גיוס ראשוני של 100 מיליון דולר. בלוק תואר על ידי בלומברג ואחרים כ"אחד הדובים המוצלחים ביותר בשוק כיום".<ref></ref>

בשנת 2011 הוכרז בלוק ברשימת "50 המשפיעים ביותר בכלכלה" על ידי בלומברג.

== רשימת חברות שחשפה מאדי ווטרס ==

ננוקס

== קישורים חיצוניים ==
* 

== הערות שוליים ==

קטגוריה:חברות אמריקאיות
קטגוריה:חברות פיננסיות
מרצדס-בנץ טרווגו

מרצדס-בנץ טרווגו (בגרמנית: Mercedes-Benz Travego) הוא אוטובוס תיירים מתוצרת יצרנית האוטובוסים EvoBus , חברת בת בבעלות מלאה של יצרנית הרכב הגרמנית מרצדס-בנץ אשר מיוצר משנת 1999 בגרמניה.

==דורות "מרצדס-בנץ טרווגו"==
* דור ראשון - יוצר בין השנים 1999 – 2006
* דור שני - יוצר בין השנים 2006 – 2017
* דור שלישי - מיוצר משנת 2017

=="מרצדס-בנץ טרווגו"==

* 2 דלתות כניסה
* מדרגות כניסה
* 51 נוסעים + נהג + מדריך (דגם "Travego")
* 59 נוסעים + נהג +מדריך (דגמים "Travego M", "Travego L")
* ABS
* מערכת בקרת משיכה
* בקרת יציבות
* מיזוג אוויר
* מקום אחסון מזוודות ללא אסלה, ללא אזור מנוחה של הנהג - 9.6 מ"ר (דגמים: "Travego", "Travego M"), 12.2 מ"ר (דגם "Travego L")
* מקום אחסון מזוודות כולל אסלה, ללא אזור מנוחה של הנהג - 8.4 מ"ר (דגמים: "Travego", "Travego M"), 11.0 מ"ר (דגם "Travego L")
* מקום אחסון מזוודות כולל אסלה, כולל אזור מנוחה של הנהג - 8.2 מ"ר (דגמים: "Travego", "Travego M"), 10.8 מ"ר (דגם "Travego L")

== תמונות ==
<gallery mode="packed" heights="120">
קובץ: BX-JT-03 Mercedes Travego, Oad Reizen, NL - Flickr - sludgegulper.jpg| "מרצדס-בנץ טרווגו" דגם "Travego M"
קובץ:Mercedes-Benz Travego.jpg | "מרצדס-בנץ טרווגו" דגם "Travego M"
קובץ:EA-T 300 Mercedes Benz Travego, Reinhold Thiele, Eisenach ( Weltenbummler) Thüringen - Flickr - sludgegulper.jpg | "מרצדס-בנץ טרווגו" דגם "Travego M"
קובץ:Planet Line Mercedes-Benz Travego in Bratislava.JPG | "מרצדס-בנץ טרווגו" דגם "Travego L"
קובץ:FC Energie Cottbus Mercedes Benz Travego O 580-17 RHD Team bus, 2010 - Flickr - sludgegulper.jpg | "מרצדס-בנץ טרווגו" דגם "Travego L"
קובץ:Mercedes-Benz Travego - FC Karpaty Lviv bus.jpg | "מרצדס-בנץ טרווגו", דור שני
קובץ: | "מרצדס-בנץ טרווגו"
</gallery>

==ראו גם==
* מרצדס-בנץ
* מרצדס-בנץ O402
* מרצדס-בנץ 0408
* מרצדס-בנץ O405N

== קישורים חיצוניים ==

* 
* 

==הערות שוליים==

קטגוריה:כלי רכב שהושקו ב-1999
טרווגו
קטגוריה:כלי רכב גרמניים
קטגוריה:כלי רכב 6 גלגלים ויותר
אדולף איבון

אדולף איבון (בצרפתית: Adolphe Yvon; 1817–1893) היה צייר צרפתי, הידוע בציורי מלחמות נפוליאון. איבון למד אצל פול דלארוש, עלה לתהילה במהלך האימפריה השנייה, וסיים את הקריירה שלו כמורה.

== קריירה ==

זמן קצר לאחר תום מלחמת קרים בספטמבר 1855, הוזמן איבון על ידי ממשלת צרפת לצייר תמונה גדולה של לכידת המבצר בסבסטופול.<ref>Harrington, Peter, "Painting the Crimean War", Military Illustrated No. 109, June 1997, p. 32-33.</ref> הוא הפליג לחצי האי קרים ב־19 בפברואר 1856, שם בילה שישה שבועות ביצירת תיק רישומים וכן ביקר בשדה הקרב של אינקרמן.

בשנת 1857 הוצג בסלון של פריז הציור הגמור "לכידת המבצר של מלקוף 8 בספטמבר 1855", ושנתיים לאחר מכן הוצגו "נקיק מלקוף" ו"לה קורטיין דה מלקוף".<ref>Delperier, Louis, "Yvon, Le dernier des classiques", Uniformes, No. 68, July–August 1982, pp. 12-18.</ref> "לכידת המבצר" הייתה יצירה בגודל 6 מטר על 9 מטרים וייצגה את הרגע בו נלכד המבצר בסביבות אחר הצהריים של יום הקרב.

בשנים שלאחר מכן החל הקיסר נפוליאון השלישי להעריץ את סצינות הקרב שלו. באופן טבעי הוא האדיר את הקטל בקרבות של נפוליאון הראשון.

איבון הפך לקצין של לגיון הכבוד בשנת 1867, וצייר את דיוקנו של נפוליאון השלישי בשנה שלאחר מכן .

איבון היה ידוע כמורה מוביל לציור בבית הספר לאמנויות יפות בשנים 1863–1883. כמה ציירים אמריקאים קיבלו ממנו הדרכה, בניהם כריסטיאן שוסלה, אלפרד וורדסוורת תומפסון, ויליאם סרטין וג'וליאן אלדן וייר. האחרון לקח שיעורי ציור חיים אחר הצהריים אצל איבון החל בסתיו 1874.

בשנת 1881 מונה אדולף איבון לפרופסור לשרטוט באקול פוליטכניק 12, ועבד שם עד שנת 1887, ופרש ממנו בגלל מגבלת הגיל. הפדגוגיה של איבון התבססה על חזרה לציור פשוט, על התבוננות בטבע. "איבון רצה לתת לתלמידים את ההבנה של האנטומיה האנושית שלדעתו חיונית לציירים. כדי להראות להם את התועלת בלימוד, הוא היה מקבץ אותם סביבו, ומשרטט על קרטון שהוצב בפינת החדר בכמה קווים פשוטים תוך מספר דקות, רישום של הדומן. הוא היה מלווה כל קו בהסבר הנוגע לפרופורציות של גוף האדם כמו גם לזוויות השונות שנקבעות על ידי התנועות.

הוא גם חשב שמועיל לתת להקנות להם כמה מושגים לגבי האנטומיה של הסוס. המטרה שהציב הייתה ללמד אותם, על ידי מספר קטן של קווים מקדימים, כיצד לצייר במהירות רישומים מהחיים."

איבון קבע את הנושא לרישומי הקומפוזיציה לתלמידיו, למשל, "רצח יוליוס קיסר", ופירט כיצד לעשות זאת: "קיסר מכסה את ראשו בטוגה... הוא מועבר לרגלי הפסל של פומפיוס, שנשטף בדמו."

אלכסנדר סטיוארט, האספן האמריקני, ביקש מאיבון לצייר את הפיוס בין הצפון והדרום (ציור שאבד) בשנת 1870, וכן את ״הגאונות של אמריקה״ (1858, 1870). דיוקנו של הנשיא קרנוט (1888) שהוצג בתערוכה הקולומביאנית העולמית.

== גלריה ==
<center><gallery heights="200" widths="250">
File:Adolphe Yvon - Genius of America.jpg | הגאונות של אמריקה
File:Adolphe Yvon - Portrait of Napoleon III - Walters 3795.jpg| נפוליאון השלישי
File:Prise de la tour de Malakoff par le général Mac-Mahon, le 8 septembre 1855 (par Adolphe Yvon).jpg | כיבוש המבצר
File:Adolphe Yvon (1817-1893) - Marshall Ney at retreat in Russia.jpg | הנסיגה מרוסיה
File:Yvon - Portrait de Ferdinand Barrot (1806-1883), homme politique (P345).jpg | פרדידנד בארוט
File:Yvon 3.jpg | הקרב באפטוריה
</gallery></center>

== קישורים חיצוניים ==

== הערות שוליים ==

קטגוריה:ציירים צרפתים
קטגוריה:מלחמת קרים: אישים
קטגוריה:צרפתים שנולדו ב-1817
קטגוריה:צרפתים שנפטרו ב-1893
ג'יימס (ג'ים) קולינס

ג'יימס (ג'ים) קולינס (באנגלית: James C. "Jim" Collins; נולד ב-25 בינואר 1958) הוא כלכלן בתחום מנהל עסקים, סופר ויועץ אמריקאי.

==ביוגרפיה==
קולינס נולד באורורה, קולורדו. בשנת 1980 הוא סיים לימודי מתמטיקה באוניברסיטת סטנפורד. לאחר קבלת התואר הוא עבד כשנה וחצי בחברת ייעוץ מקינזי ושות' בסן פרנסיסקו. לאחר תקופה זו הוא חזר לאוניברסיטה וסיים תואר נוסף במנהל עסקים בשנת 1983.

קולינס החל לעבוד בהיולט פקארד ועזב לאחר מספר שנים. בשנת 1988 הוא התחיל ללמד מנהל עסקים באוניברסיטת סטנפורד.

את ספרו הראשוןBeyond Entrepreneurship: Turning Your Business into an Enduring Great Company הוא פרסם בשנת 1992.

בשנת 1994 הוא פרסם ספר "לנצח נבנו - 18 חברות מופת" שתורגם לעברית וזכה להצלחה בכל העולם.

בשנת 1995 הוא הקים מעבדה לחקר בתחום מנהל עסקים בבולדר. במקביל הוא עוסק במתן יועץ לגופים שונים.

בשנת 2001 הוא פרסם את ספרו "גלגל התנופה" שתורגמה לעברית.

==קישורים חיצוניים==

* 

* [https://www.forbes.com/2003/05/05/0505bookfeature.html#4f9e4ebe5991 קורות חיים ותאור פעילות]
* 

קטגוריה:כלכלנים אמריקאים
קטגוריה:סגל אוניברסיטת סטנפורד
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1958
קטגוריה:סגל בית הספר לעסקים של אוניברסיטת סטנפורד
מתי (אלבום)

מתי הוא האלבום ה-13 של המוזיקאי והזמר הישראלי מתי כספי, שיצא בשנת 1993.

האלבום הוא אלבומו האחרון של מתי בטרם צאתו לעשייה מוזיקלית בארצות הברית למספר שנים.

על מנת לשמור על אחידות סגנונית בכתיבת הטקסטים ולאור שיתוף הפעולה ארוך השנים ביניהם, ביקש כספי מאהוד מנור לכתוב את כל המילים לאלבום. מנור בחר לכתוב על מתי עצמו באלבום זה. רוב השירים מתעדים את הקשיים האישיים בהם היה נתון כספי באותה תקופה. מוטיב הכלא חוזר במספר שירים באלבום כמו "קולו של הכאב" ו"אל תבכי בשבילי". כמו כן מוטיב נוסף הוא טיפות הגשם המופיע בעטיפה האחורית ובתמונת האמצע, והוא בא לבטא את סערת הנפש בה היה נתון מתי במהלך העבודה על האלבום.

בין השירים הבולטים באלבום ניתן למנות את ארבעת השירים הפותחים: 'מי אמר לך שאני מלאך' שעוסק בכספי כאדם "בשר ודם". השיר זכה לקבלת פנים אוהדת ומהווה מעמודי התווך בהופעותיו של כספי. כמו כן בלטו השירים: "שדה התעופה" (שכקודמו יצא כסינגל לרדיו וזכה להשמעות רבות), "בפסנתר", ו"בלילות העיר".

כבאלבום "אחד לאחד", באלבום זה השירים השמחים יותר פחות בולטים אבל קיימים כמו "עוד לא הייתי בספרד" ו"מוכה ירח". אך בשונה מהאלבום "אחד לאחד", בו הושם דגש על מינימליזם בהפקה, באלבום זה בחר כספי לשלב נגני כלי מיתר מחברי התזמורת הפילהרמונית הישראלית והרכב רחב של כלי נשיפה שכלל בין היתר את פטר ורטהיימר וניצן עין הבר בסקסופונים, וכן שמונה זמרי קולות רקע אחרים.

==השירים באלבום==

==קרדיטים==
*הפקה וניהול מוזיקלי, לחנים, עיבודים: מתי כספי
*כל המילים: אהוד מנור
*נגנים:
**שמוליק בודגוב - גיטרה חשמלית
**יאיר מיכאלי - גיטרה חשמלית וגיטרה 12 מיתרים
**ירון בכר - קלידים
**גדי סרי - כלי הקשה
**ז'אן פול זימבריס - תופים
**אילן אביב - גיטרה בס
**מתי כספי - פסנתר ומפוחית
**פטר ורטהיימר - סקסופון
**ניצן עין-הבר - סקסופון
**אברהם פלדר - חצוצרה
**איתמר ארגוב - חצוצרה
**דורון סילשי - חצוצרה
**יוסי רגב - טרומבון
**מיכה דייוויס - טרומבסון
**גילי ולפוס - טרומבון
*כלי מיתר - בהשתתפות קבוצת נגנים מחברי התזמורת הפילהרמונית בראשותו של יצחק מרקובצקי
*קולות רקע - רחל וונגר, סימה עמיאל, טל אמיר, גני תמיר, שלומי שבת, דוד ד'אור, יאיר מיכאל, מתי כספי
*אמן אורח - אורה הרפז: גיטרה אקוסטית
*אמן אורח - בלדי אולייר: גיטרה פלמנקו
*הוקלט ו"בושל" באולפני טריטון: יולי - אוגוסט 1992
*טכנאי הקלטה - אלי רוזן
*טכנאי מיקס - אלי רוזן
*עוזרי טכנאי - הודי בן ארי, ענבר קטלן, גדי פונטש
*עיצוב עטיפה - שי צאודרר
*סדר מחשב - נבו סדר
*יחסי צבור - אימפקט: רחל וילנר
*הפקה - אקורד בע"מ: עמירם וחנוך

==קישורים חיצוניים==

* [http://www.matticaspi.co.il/יצירה-והסטוריה/אלבומים/מתי/ מתי], באתר האינטרנט של מתי כספי

קטגוריה:אלבומי 1993
קטגוריה:אלבומי מתי כספי
קטגוריה:אלבומים בעברית
קטגוריה:אלבומי חברת הד ארצי
קטגוריה:אלבומים שהופקו על ידי מתי כספי
קטגוריה:אלבומים שהוקלטו באולפני טריטון
מרצדס-בנץ B-קלאס

מרצדס-בנץ B-קלאס (בגרמנית : Mercedes-Benz B-Class) היא מכונית משפחתית 5 דלתות הצ'בק אשר יוצרה על ידי חטיבת מרצדס-בנץ בתאגיד יצרנית הרכב הגרמנית DaimlerChrysler בין השנים 2007 - 2005 ותאגיד דיימלר AG משנת 2007

==דורות "מרצדס-בנץ B-קלאס"==
* דור ראשון (Mercedes-Benz T 245) - יוצר מיוני 2005 - יוני 2011 (משנת דגם 2006)
* דור שני (Mercedes-Benz W 242/W 246) - יוצר מנובמבר 2011 - דצמבר 2018 (משנת דגם 2012)
* דור שלישי (Mercedes-Benz W 247) - מיוצר מדצמבר 2018 - הווה (משנת דגם 2019)

=="מרצדס-בנץ B-קלאס"==
* 5 דלתות הצ'בק
* 5 נוסעים
* מנוע קדמי
* סוגי מנוע: מנועי בנזין, (דורות ראשון - שלישי) מנועי דיזל (דורות ראשון - שלישי), מנוע 2.1 ליטר המונע על ידי גז טבעי (דור ראשון), מנוע 1,990 סמ"ק המונע על ידי גז טבעי (דור שני), מנוע חשמלי המפיק 179 כ"ס (דור שני), מנוע היברידי 1,332 סמ"ק בתפוקה משולבת כוללת 218 כ"ס (מנוע בנזין המפיק 160 כ"ס, מנוע חשמלי המפיק 102 כ"ס) (דור שלישי)
* סוגי הנעה: הנעה קדמית 4x2, הנעה כפולה 4x4

===דגמים דור ראשון===
* "B160" - מנוע בנזין
* "B180" - מנוע בנזין
* "B200" - מנוע בנזין
* "B200 Turbo" - מנוע בנזין מגדש טורבו
* "B180 CDI" - מנוע דיזל
* "B200 CDI" - מנוע דיזל
* "B170 NGT" - מנוע גז

===דגמים דור שני===
* "B 180 BlueEFFICIENCY" - מנוע בנזין
* "B 200 BlueEFFICIENCY" - מנוע בנזין
* "B 200 Natural Gas Drive" - מנוע גז טבעי
* "B 220 4MATIC" - מנוע בנזין
* "B 220 4MATIC BlueEFFICIENCY" - מנוע בנזין
* "B 250 BlueEFFICIENCY" - מנוע בנזין
* "B 180 CDI" - מנוע טורבו דיזל
* "B 180 CDI (OM 607)" - מנוע טורבו דיזל
* "B 180 CDI (OM 651)" - מנוע טורבו דיזל
* "B 180 CDI BlueEFFICIENCY" - מנוע טורבו דיזל
* "B 180 CDI BlueEFFICIENCY Edition" - מנוע טורבו דיזל
* "B 200 CDI BlueEFFICIENCY" - מנוע טורבו דיזל
* "B 220 CDI" - מנוע טורבו דיזל
* "B 220 CDI BlueEFFICIENCY" - מנוע טורבו דיזל
* "B-Class Electric Drive" - מנוע חשמלי

==גלריה==
<gallery mode="packed" heights="70">
קובץ:Mercedes-Benz B 180 CDI (T 245) – Frontansicht, 15. Juni 2011, Wülfrath.jpg | "מרצדס-בנץ B-קלאס", דור ראשון
קובץ:2013 Mercedes-Benz B 200 CDI (W 246) hatchback (2015-10-18) 01.jpg | "מרצדס-בנץ B-קלאס", שנת 2013
קובץ:2013 Mercedes-Benz B 200 CDI (W 246) hatchback (2015-10-18) 02.jpg | "מרצדס-בנץ B-קלאס", שנת 2013
קובץ: Mercedes-Benz B180 (W246) interior.JPG| "מרצדס-בנץ B-קלאס", דור שני - מבט לתא הנהג ולוח מחוונים
קובץ: Mercedes-Benz W247 IMG 0398.jpg| "מרצדס-בנץ B-קלאס", דור שלישי
קובץ:Mercedes-Benz W247 IMG 1993.jpg | "מרצדס-בנץ B-קלאס", דור שלישי
</gallery>

== קישורים חיצוניים ==

* 
* [http://www.mercedes-benz.com אתר מרצדס-בנץ העולמי]
* [http://www.mercedes-benz.co.il אתר מרצדס-בנץ ישראל]

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-2005
B-קלאס
קטגוריה:כלי רכב גרמניים
קטגוריה:כלי רכב המיוצרים בהונגריה
קטגוריה:מכוניות חשמליות
טרופאריובו-ניקולינו

טְרוֹפַּארְיוֹבוֹ-נִיקוּלִינוֹ (ברוסית: Тропарёво-Никулино) הוא ראיון של המחוז המערבי של העיר הפדרלית מוסקבה, שברוסיה. שטח המחוז הוא 11.2666 קמ"ר ואוכלוסייתו מונה 124,287 תושבים (2020).

== אתרים ראויים לציון ==
* הכפר האולימפי, שכונה שנבנתה במסגרת ההכנה לאולימפיאדת מוסקבה 1980.
* האקדמיה הצבאית של המטה הכללי הרוסי
* MIREA – האוניברסיטה הטכנולוגית הרוסית
* האוניברסיטה הפדגוגית הממלכתית במוסקבה
* האקדמיה הרוסית לכלכלה לאומית ומינהל ציבורי
* בית העלמין ווסטריאקובסקויה
* כנסיית המלאך מיכאל בטרופאריוב
* מגדל בית התיירות המרכזי שבו נמצא מלון אסטרוס
* מלון סאליוט
* קניון Avenue South West

==קישורים חיצוניים==

* 

קטגוריה:מוסקבה: נפות
אלפרד וורדסוורת תומפסון

אלפרד וורדסוורת תומפסון (באנגלית: Alfred Wordsworth Thompson; 26 במאי 1840 – 28 באוגוסט 1896) היה צייר נוף אמריקאי והיסטורי.

== ביוגרפיה ==
לאחר שסיים את לימודיו התיכוניים, הוא נרשם לאוניברסיטת ניוטון, כדי להכין אותו לקריירה בעבודה של אביו. עם זאת התעניינותו באמנות שלטה בו, וזמן לא רב לפני תחילת מלחמת האזרחים, הקים סטודיו לאמנות משלו, שם יצר איורים לכתבי העת "הארפר'ס ויקלי" ו"אילוסטרייטד לונדון ניוז" .<ref></ref>

כשפרצה המלחמה, הוא הלך לעבוד בכתבי העת ככתב מיוחד, ובילה חלק ניכר מזמנו בווירג'יניה.<ref>Biography @ The Charleston Renaissance Gallery</ref>

לאחר שהחזיק בתפקיד זה פחות משנה, ואולי פחד מגיוס, הוא התפטר ונסע לפריז, שם הוא נשאר עד 1868. הוא הצליח להיכנס לבית הספר לאמנויות בשנת 1864, ולמד אצל צ'ארלס גליירה, אלברטו פאסיני, אדולף איבון ואמיל למבינט. הוא למד גם אנטומיה של סוסים אצל הפסל אנטואן לואי בארי. בשנת 1865 הציג בסלון בפריז. מאוחר יותר, לפני שחזר לביתו, הוא ביקר בגרמניה ובאוסטריה וערך סיור מהיידלברג לקלבריה.

הוא בחר להקים אולפן בעיר ניו יורק, במקום בולטימור. זמן לא רב אחר כך הציג כמה עבודות באקדמיה הלאומית לעיצוב, שם היה חבר בשנת 1875.

האקדמיה הפכה למקום העיקרי שלו, עם למעלה מ־125 ציורים שנמכרו שם. ארבעים מהם מתארים סצינות מלחמות. למרות זאת, בשנת 1878, הוא הצטרף לחברה של אמנים אמריקאים, ארגון שהוקם בניגוד לגישה השמרנית של האקדמיה.

היה מטייל נלהב לאורך חייו, ביקר בטורקיה, מרוקו וספרד. בשנות ה-70 של המאה ה-19, בתקופת הרקונסטרוקציה בארצות הברית, הוא עשה כמה מהטיולים שהיו אז מסוכנים לווירג'יניה וצפון קרוליינה, שם צייר סצינות ז'אנר כפריות. חלק מהציורים הוצגו באיגוד האמנות בברוקלין ובתערוכת המאה בפילדלפיה.

את שתים-עשרה שנותיו האחרונות בילה בניו ג'רזי.

ציור מלחמת האזרחים שלו, "תותחים על הפוטומק", נמצא באוסף האמנות של הבית הלבן.

== גלריה ==
<center><gallery heights="200" widths="300">
File:Thompson-Advance.jpg | לקראת הקרב
File:Bonhams - Alfred Wordsworth Thompson (American, 1840-1896) Monks and Ducks, 1880 10 1-4 x 21in.jpg |נזירים ואווזים
File:Alfred Wordsworth Thompson - In the deep south.jpg |בדרום הרחוק

</gallery></center>

==קישורים חיצוניים==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1840
קטגוריה:אמריקאים שנפטרו ב-1896
סי ג'יי דוהרטי

סי ג'יי דוהרטי (באנגלית: CJ Daugherty, Christi Daugherty; נולדה ב-30 באוקטובר 1974, דאלאס) היא סופרת בריטית, ילידת ארצות הברית.

==ביוגרפיה==
לאחר סיום בית הספר, דוהרטי למדה עיתונאות באוניברסיטה בטקסס. לאחר סיום הלימודים היא עבדה כעיתונאית לענייני פלילים בסוואנה ובניו אורלינס. בעקבות עבודתה היא הגיעה לאירופה, פגשה את בעלה והתיישבה באנגליה.

את ספרה הראשון בסדרה Night School ("תיכון לילה") היא פרסמה בשנת 2012 וספר אחרון בסדרה פורסם בשנת 2015. הסדרה זכתה לפופולריות רבה ותורגמה ל-22 שפות. בשנת 2014 הספר שלישי בסדרה היה רב מכר בישראל.

בשנת 2014 הסדרה הופקה באינטרנט כסדרת רשת. התסריט נכתב על ידי ס' ג'יי דוהרטי ובעלה.

בשנת 2015 היא התחילה לפרסם סדרת ספרים חדשה שנכתבה ביחד עם קרינה רוזנפלד. ספר שני בסדרה יצאה לאור בשנת 2016.

בשנת 2018 החלה לצאת לאור סדרת ספרי בלשים המתפרסמת תחת שם "קריסיטי דוהרטי". נכון לשנת 2020 בסדרה יצאו לאור שלושה ספרים.

באפריל 2019 פורסם שבמהלך הכנה נמצא ספר נוסף עם הדמויות מהסדרה "תיכון לילה". הספר הראשון מהטרילוגיה "מספר 10" יצא בנובמבר 2020, והספר השני התפרסם בספטמבר 2021.

==קישורים חיצוניים==

* 
* 

קטגוריה:סופרות בריטיות
קטגוריה:סופרים בריטים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:עיתונאיות בריטיות
קטגוריה:סופרות ילדים ונוער בריטיות
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בריטיות שנולדו ב-1974
קטגוריה:בריטים שנולדו ב-1974
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
כוחות הקרקע והכוחות המיוחדים של חילות האוויר

חיל האוויר הגרמני עם מומחה ביטחון אמריקאי בתרגיל השתלטות על טרור בגרמניה 2007]]
כוחות הקרקע והכוחות המיוחדים של חילות האוויר הם כוחות אבטחה והגנת בסיסים, וכן כוחות טקטיים מיוחדים המהווים חלק מחיל האוויר של האומה. לוחמים המוקצים ליחידות מסוג זה מאומנים, חמושים ומצוידים ללוחמה קרקעית ולמבצעים מיוחדים.
אימוני כוחות טקטיים מיוחדים של [[חיל האוויר האמריקני בירדן]]

== כוחות הקרקע של חילות האוויר ==
אנשי [[חיל האוויר המלכותי במשימה מבצעית ליד שדה התעופה קנדהאר, אפגניסטן, בשנת 2010]]
חיל האוויר האמריקני במהלך אימונים בבסיס חיל האוויר לקלנד, טקסס, ב־24 באפריל 2007]]
באופן מסורתי, הסיבה לקיומם של כוחות חי"ר בחילות האוויר הוא להגנה ואבטחת שדות תעופה. מטוסים פגיעים ביותר בהיותם על הקרקע והם תלויים בתשתיות קבע ובאנשי צוות מיומנים. יריב יכול להשיג עליונות אווירית על ידי תקיפת מטוסים ונכסים אחרים בבסיסי אוויר. התקפות כאלה יכולות להתבצע על ידי מטוסים, טילי שיוט וטילים בליסטיים. עם זאת, יריב שנמצא בחסרון מספרי, טכנולוגי או אחר יכול לצאת למתקפת מנע על בסיסי האוויר של האויב מוקדם ככל האפשר, תוך שימוש בטקטיקה דמוית בליץ, כמו במבצע מוקד, או באמצעות פשיטת כוחות מיוחדים כמו . כדי להגן מפני התקפות נגד בסיסי אוויר, המטוסים מפוזרים לבסיסי אוויר משניים ושדות חירום. עם זאת, כאשר הם מפוזרים באופן כזה, מטוסים ואנשי צוות חשופים עוד יותר להתקפות קרקע.

כדי להתגונן מפני התקפות קרקעיות, מרבית חילות האוויר הכשירו חיילים באימוני חי"ר בסיסיים והקימו יחידות חיל רגלים של חיל האוויר. מלבד תפקידי הגנה על הבסיס ונכסיו, יחידות חיל רגלים של חיל האוויר עשויות להיות בעלות תפקידים אחרים כמו התגוננות אב"כ, אימון אנשי חיל האוויר אחרים בכישורי נשק וחי"ר והכשרת מפקדים בתפקידי הגנת בסיסים.

בנוסף להגנת הבסיסים, כוחות החי"ר של חיל האוויר מספקים הגנה לכוחות משלוח הפרוסים בחו"ל. במבצעי רכבת אווירית, הם בדרך כלל אנשי חיל האוויר הראשונים להיות על הקרקע<ref></ref>. מבצעים מיוחדים יכולים לכלול פשיטה והשתלטות על שדות תעופה של היריב ואבטחתם לשימוש <ref></ref>, אבטחת מנחתים ושדות תעופה קדמיים כולל סיורים אלימים מחוץ למתחם הבסיס כדי להרתיע, לאתר ולהשמיד איומים.

לא בכל חיילות האוויר קיימים כוחות קרקע. יחידות כאלה פועלות כמכפיל כוח המאפשר הפעלה בטוחה של שדות תעופה קדמיים ובכך מגדילות את זמינות כוחות האוויר.

בחיל האוויר הישראלי הגנת המרחב הקרקעי של בסיסי החיל ונכסיו מאורגנת במסגרת מערך ההגנה הקרקעית.

== כוחות אוויר מיוחדים ==
בחלק מחילות האוויר יש גם כוחות מיוחדים המהווים זרוע קרקעית לתמיכה במבצעי חיל האוויר. אלה כוללים יחידות קומנדו ויחידות טקטיות מיוחדות הפועלות באופן עצמאי או בשיתוף עם יחידות אחרות.

המשימות העיקריות ביחידות מסוג זה הן חיפוש והצלה קרבי כולל חילוץ טייסים משטח אויב, סיורי מודיעין, תצפית והכוונת אש מן התווך, הפעלת מנחתים ושדות תעופה קדמיים, ובקרת אוויר במרכז מאמץ האש המשולב (Joint Terminal Attack Controller - JTAC) לתאום סיוע אווירי ליחידות צבאיות אחרות. תפקידים אחרים כוללים השתלטות וחילוץ בני ערובה וחבלה והשתלטות על שדות תעופה.

בחיל האוויר הישראלי הכוחות המיוחדים מאורגנים במסגרת כנף 7.

== יחידות ==

* - SAS
* - כנף 7
* - STS
* - כוח קומנדו גארוד

== הערות שוליים ==

קטגוריה:חילות אוויר
קטגוריה:יחידות רגלים
קטגוריה:יחידות עילית
יחסי איטליה – מקדוניה הצפונית

שגרירות איטליה בסקופיה
יחסי איטליה–מקדוניה הצפונית הם יחסי החוץ בין איטליה לבין מקדוניה הצפונית.

== סקירה כללית ==
שתי המדינות כוננו יחסים דיפלומטיים בשנת 1991, זמן קצר לאחר שמקדוניה הכריזה על עצמאותה מיוגוסלביה. בשנת 2020 הצטרפה מקדוניה הצפונית לנאט"ו. כמו כן מקדוניה הצפונית היא מועמדת להצטרפות ל, ואיטליה תומכת בהצטרפותה לארגון.

== נציגויות דיפלומטיות ==
* איטליה מחזיקה במקדוניה הצפונית שגרירות בסקופיה.
* מקדוניה הצפונית מחזיקה באיטליה שגרירות ברומא ו-2 קונסוליות במילאנו וונציה.

==קישורים חיצוניים==

== הערות שוליים ==
כריס מילס

כריסטופר למונטה "כריס" מילס (באנגלית: Christopher Lemonte "Chris" Mills; נולד ב-25 בינואר 1970) הוא כדורסלן עבר אמריקאי, אשר שיחק בליגת ה-NBA בין השנים 1993–2003. ממוצעיו הכוללים לאורך 10 עונותיו בליגה הם 11.2 נקודות, 4.9 ריבאונדים ו-1.9 אסיסטים למשחק.

==קריירת מכללות==
מילס נולד וגדל בלוס אנג'לס שבקליפורניה, ובשנת 1988 החל ללמוד באוניברסיטת קנטקי. בשנת 1989 הושעה לשנה מהשתתפות בליגת המכללות ונדרש לעזוב את האוניברסיטה, בגין חשד כי קיבל שוחד על מנת ללמוד בקנטקי. בעונתו היחידה בקבוצת "קנטקי ויילדקטס" קלע 14.3 נקודות בממוצע למשחק.

בשנת 1990 החל ללמוד באוניברסיטת אריזונה, וב-3 העונות הבאות שיחק בקבוצת הכדורסל שלה תחת המאמן לוט אולסון. בעונתו הראשונה באריזונה קלע 15.3 נקודות למשחק, והוליך את קבוצתו, לצד בראיין ויליאמס, לשלב שמינית גמר טורניר אליפות המכללות (NCAA Sweet Sixteen). בעונת 1992/1993 קלע 20.4 נקודות בממוצע למשחק, ובסיומה זכה בתואר השחקן המצטיין של מחוז Pac-10.

==קריירת משחק מקצועית==
בדראפט ה-NBA{{כ}} 1993 נבחר מילס על ידי קליבלנד קאבלירס, בבחירה ה-22. ב-4 עונותיו בקליבלנד רשם ממוצעים של 12.6 נקודות, 5.4 ריבאונדים ו-2.1 אסיסטים למשחק, תחת המאמן מייק פראטלו. ב-3 מהעונות העפילו הקאבלירס לפלייאוף ה-NBA, אך בשלושתן הודחו ממנו כבר בסיבוב הראשון.

באוגוסט 1997 חתם על חוזה בבוסטון סלטיקס, וחודשיים לאחר מכן, בטרם שיחק במדיה, הועבר עם שתי בחירות דראפט עתידיות בטרייד לניו יורק ניקס, תמורת סקוט ברוקס, וולטר מקארתי וג'ון תומאס. בעונתו היחידה עם הניקס פתח ב-29 משחקים, ותרם 9.7 נקודות בממוצע למשחק.

לקראת עונת הועבר בטרייד לגולדן סטייט ווריורס, יחד עם טרי קאמינגס וג'ון סטארקס, בתמורה ללטרל ספריוול. לאורך 5 עונותיו עם הווריורס שותף ב-169 משחקים בלבד (מתוך 378) בשל פציעות שונות, וקלע 9.3 נקודות בממוצע למשחק. בעונת , בה שיחק ב-20 משחקים, קלע שיא קריירה של 16.1 נקודות למשחק.

בקיץ 2003 הועבר בטריידים שונים לדאלאס מאבריקס ולבוסטון סלטיקס, בפברואר 2004 נשלח בטרייד נוסף לאטלנטה הוקס, ובמרץ 2004 שוחרר על ידי ההוקס. לאורך כל אותה עונה לא שיחק מילס באף משחק, בשל פציעה, ובקיץ 2004 פרש ממשחק.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קנטקי
קטגוריה:כדורסלני אוניברסיטת אריזונה
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני ניו יורק ניקס
קטגוריה:כדורסלני גולדן סטייט ווריורס
קטגוריה:אמריקאים שנולדו ב-1970
יחסי איטליה – בוסניה והרצגובינה

שגרירות איטליה בסרייבו
יחסי איטליה–בוסניה והרצגובינה הם יחסי החוץ בין איטליה לבין בוסניה והרצגובינה.

== סקירה כללית ==
איטליה פתחה קונסוליה כללית בסרייבו בשנת 1863. במהלך מלחמת העולם השנייה שלטה איטליה הפשיסטית בחלק מבוסניה, כחלק משלטונה ביוגוסלביה.

שתי המדינות כוננו יחסים דיפלומטיים בשנת 1991, זמן קצר לאחר שבוסניה והרצגובינה הכריזה על עצמאותה מיוגוסלביה. בשנת 2016 הגישה בוסניה והרצגובינה בקשת הצטרפות לנאט"ו. כמו כן בוסניה והרצגובינה היא מועמדת להצטרפות ל, ואיטליה תומכת בהצטרפותה לארגון.

== נציגויות דיפלומטיות ==
* איטליה מחזיקה בבוסניה והרצגובינה שגרירות בסרייבו.
* בוסניה והרצגובינה מחזיקה באיטליה שגרירות ברומא וקונסוליה כללית במילאנו.

==קישורים חיצוניים==

== הערות שוליים ==